
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 89
                                                               din 27 mai 2015
privind aprobarea situaţiilor economico-financiare ale 

S.C. ECOSERV SIG S.R.L. Sighişoara la 31.12.2014
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului Municipiului, în calitate de iniţiator, înregistrat cu nr. 11287/13.05.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborate cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ţinând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013 şi actul adiţional nr. 3, aprobat prin Hotărârea Consiliului Local Sighişoara nr. 32/26.02.2015;

În temeiul prerogativelor şi atribuţiilor stabilite prin Actul Constitutiv al societăţii, aprobat prin Hotărârea Consiliului Local Sighişoara nr. 56/27.02.2014 şi actualizat prin Hotărârea Consiliului Local Sighişoara nr. 54/26.03.2015;
În conformitate cu prevederile Legii nr. 82/1991, Legea contabilităţii, republicată, cu modificările şi completările ulterioare, ale Ordinului Ministerului Finanţelor Publice nr. 65/2015 privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor Publice; 

Ţinând cont de prevederile Ordinului Ministerului Finanţelor Publice nr. 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate;
Având în vedere prevederile Legii nr. 273/2006, Legea Finanţelor publice locale, cu modificările şi completările ulterioare, Legii nr. 571/2003, privind codul Fiscal, cu modificările şi completările ulterioare, O.U.G. nr. 44/2011 privind măsuri economico-financiare la nivelul unor operatori economici, cu modificările şi completările ulterioare şi ale O.G. nr. 64/2001, privind repartizarea profitului la societăţile naţionale, companiile naţionale, şi societăţile comerciale cu capital integral sau majoritar de stat, precum şi la regiile autonome, cu modificările şi completările ulterioare;

În conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare şi cu cele ale Legii nr. 31/1990 privind societăţile, republicată, cu modificările şi completările ulterioare;

Văzând şi Raportul de audit nr. 1437/11.05.2015, întocmit de S.C. MS Consulting S.R.L.  – Societate de audit Financiar, Raportul administratorilor S.C. Ecoserv Sig S.R.L. – Raport asupra activităţii de administrare pe anul 2014, Avizul favorabil al Consiliului de administraţie a S.C. Ecoserv Sig S.R.L. nr. 18/13.05.2015 privind aprobarea situaţiilor economico-financiare ale societăţii la 31.12.2014 şi Raportul de Specialitate al S.C. ECOSERV SIG S.R.L. Sighişoara, înregistrat cu nr. 11289/13.05.2015, prin care se propune aprobarea situaţiilor economico-financiare ale societăţii la 31.12.2014, conform anexelor 1-4, îndeplinindu-se prevederile legale;

Având în vedere avizele favorabile ale comisiilor de buget, urbanism, comerţ şi socială;
În temeiul art. 36 (2), lit. „a”, art. 36 (3) lit. „c”, art. 36 (9), art. 45 (2) şi a art. 115 (1) lit. „b” din Legea nr. 215/2001, Legea administrației publice locale, republicată, cu modificările și completările ulterioare,

                                                           HOTĂRĂŞTE:

Art. 1. Se aprobă situaţiile economico-financiare ale S.C. Ecoserv Sig S.R.L. pe anul 2014, conform anexelor 1-4, care fac parte integrantă din prezenta, respectiv:

Anexa nr. 1: Situaţiile financiare anuale încheiate la 31.12.2014 cuprinzând Bilanţul prescurtat la data de 31.12.2014 – Anexa nr. 1.1.; Contul de profit şi pierderi la data de 31.12.2014 – Anexa nr. 1.2.; Date informative – Anexa nr. 1.3.; Situaţia activelor imobilizate la data de 31.12.2014 – Anexa nr. 1.4; Balanţa de verificare luna decembrie 2014 -  Anexa 1.5; 

Anexa nr. 2: Declaraţie dată în conformitate cu prevederile art. 30 din Legea Contabilităţii nr. 82/1991;

Anexa nr. 3: note 1-10, cuprinzând Nota 1 Active imobilizate – Anexa nr. 3.1; Nota 2 Provizioane pentru riscuri şi cheltuieli – Anexa nr. 3.2; Nota 3 Repatizarea profitului – Anexa nr. 3.3; Nota 4 Analiza rezultatului din exploatare – Anexa nr. 3.4; Nota 5 Situaţia creanţelor şi datoriilor – Anexa nr. 3.5, Nota 6 Principii, politici şi metode contabile aplicate pentru întocmirea situaţiilor financiare – Anexa nr. 3.6; Nota 7 Participaţii şi surse de finanţare – Anexa nr. 3.7; Nota 8 Informaţii privind salariaţii şi administratorii – Anexa nr. 3.8; Nota 9 Principalii indicatori economico-financiari – Anexa nr. 3.9; Nota 10 Alte informaţii – Anexa nr. 3.10.
Art. 2.  Se aprobă repartizarea profitului din exerciţiul financiar 2014, conform anexei nr. 4. 

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara şi S.C. ECOSERV SIG S.R.L. prin director, Radu Moldovan.

Art. 4. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Marieta Maria Fintoc 
  Contrasemnează/Avizat pentru legalitate

           SECRETAR,



            Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;

  1 ex. Viceprimar;
  1 ex. Secretar;
  1 ex. Direcţia Economică;
  2 ex. S.C. Ecoserv Sig S.R.L.
  9 ex. 

A.B.
